ETXEBARRIETA LEGRAND (EH Bildu, 2019-10-03):
Egun on guztioi.
Arrakala digitala ondo azaldu duten moduan, ez da soilik emakumeak mundu digitalaz erakargarritasun gutxiago sentitzen dutenik.
Bada ere, emakumeen eta gizonen artean dagoen tratamendu digitala guztiz ezberdina eta ezberdindua izatea. Eta beraz, aipatzen zen ikerlanean bertan esaten zen moduan, komunikabideez, bideo jokoez, ziberkontrolaz edo ziberakoso sexual edo sexistaz ere bai hitz egin beharko genuke.
Ez da ezer berria. Mundu patriarkal honetan ematen diren egoerak dira. Kontua da, tresna berri bat topatu dutela, anonimotasunaren bidez hauetan sakontzeko, jazarpena denboran luzatzeko. Eta gure munduaren ondorioa den hau, ez diogu behar duen garrantzia ematen. Askotan minimizatzera jo izan dugu hemen gertatzen dena.
Gaur, nire ahizpa defendituko dut hori, sare sozialetara eramatera derrigortuta gaude. Sareetan emakume feministok hitza hartzen dugun bakoitzean ere bai, jasotzen ditugun erasoak etengabekoak dira. Irantzu Varela, edo Pikara Magazineko kazetariak, sare sozialetan hitza hartzen duten feministak, edo espazio publikoan hitza hartzen duten emakumeak, hitza hartzen duten bakoitzean, sare sozialetan ematen den eraso (...) ikusi besterik ez dago, gaurkoaren garrantzia mahai gainean jartzeko.
Azken aldian, sare sozialetan eta espazio publikoetan kide feminista askoren kontrako jazarpena ikaragarria da, eta gorroto matxista hau antolatutako kanpaina baten ondorioa da. Ez dira lau ero, ez dira minimizatu behar ditugun lau iluminatu, hiltzaile matxistak isolatuak ez diren bezala. Patriarkatuaren seme osasuntsuak dira. Antolatutako matxismoa, arrazismoa, klasismoa, horrek guztiak helburu argi bat dauka; Emakumeak, gorputz disidenteak, ezberdinak, espazio publikoetatik botatzea.
Irantzu Varelak berak, Euskal Herria Bilduk antolatutako indarkeria matxistei buruzko jardunaldi batzuetan oso argi adierazi zigun. Hasiera batean, sare sozialetan jasotzen ziren eraso guzti hauek, gutxiestera jo izan dugula.
Baina uste dugu, eta gaurkoan hona ekarritako proposamenak eta aho batez egiteak, argi erakusten duela nahikoa dela esateko garaia heldu dela.
Feministok, plazetan eta kaleetan, alde (...) izan ditugu. Ba, "bata erasotzen dutenean, guztiak erasotzen gaituzte". "Erasorik ez, erantzunik gabe", "nire ahizpa defendituko dut". Ba plaza publiko hori, plaza birtualera ere bai eramatea da, gaurko proposamena eta zentzu osoa duten lemak dira ere plaza digital horretan.
Sare sozialetan beraz, gutariko bat erasotzen baldin badute, guztiok erasotzen gaituztelako.
Horregatik, neurriak hartzea ezinbestekoa da, eta horregatik, Elkarrekin Podemosek proposamen honen oinarrian dagoen ikerlan hori ezinbestekoa ikusi genuen. Proposamen hau ere ezinbestekotzat jo dugu, eta baita ere, ba besteak beste, Giza Eskubideen Batzordean eskatuta daukagun eta ikasturte honetan ea egiteko aukera dagoen, agerraldi hori ere, garrantzitsutzat jotzen dugu, Pikara Magazinek, Laia Serra abokatuarekin batera egindako ikerlana, zeinetan sare sozialetan eta Interneten ematen diren erasoak identifikatu eta legislazio berezitu bat egiteko eskaera bildu zuten aditu hauek. Eta uste dugu, honen gainean, hausnartzen jarraitzeko eta urratsak emateko...
...legislazio berezitu bat egiteko eskaera bildu zuten aditu hauek, eta uste dugu honen gainean hausnartzen jarraitzeko eta urratsak emateko unea badela.
Eta guk erdibideko proposamen hau oso begionez ikusten dugu eta bere garaian mahai gainean jarri genituen ideia batzuk ere barne hartzen dituelako. Hasierako proposamena ona zen zalantzarik gabe, baina, esaten zen moduan, talde bakoitzak egindako ekarpen horiek nolabait osagarritu dute.
Laburtuko nuke hiru-lau ideietan. Lehenengoa zen zehar-lerrotasunaren beharra. Ikusten genuen sistemikoki landu behar den zerbait dela, esaten genuen moduan, ez delako zerbait isolatua eta horregatik hezkidetza planean sartzea oso garrantzitsua da. Ez dira gauza isolatuak, dira sistema baten ondorio, eta beraz, orokortasun horretan landu dezagun.
Bisibilizazioaren beharra, zalantzarik gabe ezinbestekoa erreferenteak sortzeko. Sortzaileekin lana egitea eta hor, besteak beste, Beldur Barik-i aipamena egitea. Hor sortzen diren espazioak eta adibidez autodefentsa feminista digitalaren proposamena ere hor barne biltzea zoragarria dela uste dugu.
Irakasleekin lan egin behar da ezinbestean, oso ondo adierazi den moduan, nerabeek batez ere sufritzen duten egoera delako, ez soilik baina batez ere, eta horregatik eskoletan lan hau egitea eta irakasleekin batera egitea ezinbestekoa da. Eta amaitzeko, protokoloen beharra.
Ate bat zabaltzen da baina lan egiteko asko daukagu, esaten nuen moduan, mundu baten ondorio delako hemen ikusten ari garena, gizarte patriarkal baten ondorioa da hemen ikusten ari garena eta, beraz, egiteko asko dago.
Ikusten hasten gara, begiratzen hasten gara, fokoa hor jartzen dugu, jarraitu dezagun jartzen. Egoera honek daukan konplexutasuna eta mami guztia nolabait lotzen saiatu izan gara proposamenaren zabaltasun honetan baina uste dut pixkanaka-pixkanaka ere zehaztasunetara joko dugula.
Gaurko bidean eskerrak ematea talde guztiei, eta bereziki talde proposatzaileari horrelakoak ere hona ekartzeagatik.
Mila esker.